Diari Oficial de la Generalitat Valenciana


Sumari del DOGV 4476, del 08-04-2003 (2003/4011)

Informació pública de la convocatòria de quatre beques per a la formació pràctica en biblioteconomia i documentació en les Corts Valencianes.
---------------------------------------------------------------------------------------------------------------------------------------------

### Dades del document

Número de DOGV
:   4476

Data del DOGV
:   08-04-2003

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2003/4011


Data del document
:   21-03-2003

Organisme emissor
:   Corts Valencianes

Tipus de document
:   Anunci

Correcció d'errades

 Descriptors 

:   * ajuda pública
    * suport econòmic
    * assignació per estudis
    * professió de la informació

Informació pública de la convocatòria de quatre beques per a la formació pràctica en biblioteconomia i documentació en les Corts Valencianes. [2003/X4011]
  
De conformitat amb el que disposa l'article 32, paràgraf 1, primer, del Reglament de la Cambra, la Mesa de les Corts Valencianes, en la reunió del dia 21 de març de 2003, ha resolt convocar quatre beques de formació pràctica en biblioteconomia i documentació, relacionades amb l'activitat d'esta institució, d'acord amb les següents bases:
  
Primera. Objecte
  
Les Corts Valencianes convoquen quatre beques de formació en biblioteconomia i documentació, relacionades amb l'activitat d'esta institució.
  
Segona. Condicions
  
1. Cada una de les beques tindrà una duració de 12 mesos i la seua quantia total serà de 10.700'40 euros, que es percebran a la finalització del mes a raó de 891'70 euros, previ certificat del lletrat major.
  
2. Les Corts Valencianes contractaran un segur d'accidents i de malaltia per a cada u dels/les becaris/as pel temps de duració de la beca, en el cas que no tingueren cobertes estes contingències.
  
3. Les beques seran indivisibles i improrrogables. Seran incompatibles amb qualsevol altra concedida per al mateix període o amb qualsevol classe de treball remunerat.
  
4. No podran participar en la convocatòria els qui ja hagen fruit de les citades beques amb anterioritat almenys durant un quadrimestre.
  
5. La concessió i gaudi de la beca no suposarà vinculació laboral o funcionarial entre el/la becari/ària i la Cambra.
  
Tercera. Sol·licitants
  
1. Poden sol·licitar la concessió de beques els diplomats en Biblioteconomia i Documentació, els llicenciats en Documentació, els estudiants de l'últim curs d'ambdós titulacions, i els llicenciats/as universitaris/as de nacionalitat espanyola que residisquen a la Comunitat Valenciana, sempre que no hagen transcorregut més de cinc anys des de la data d'obtenció del títol acadèmic i que acrediten preparació teoricopràctica en la matèria objecte de la beca.
  
La preparació teoricopràctica mínima que haurà d'acreditar-se serà la d'haver cursat estudis relatius a les matèries indicades durant 200 hores lectives.
  
2. Es valoraran com a mèrits:
  
a) Expedient acadèmic, fins a 4 punts.
  
b) Cursos sobre la matèria objecte de la convocatòria:
  
- Cursos postgrau universitari de més de 200 hores lectives, 2 punts.
  
- Altres cursos, fins a 4 punts.
  
c) Coneixement del valencià, fins a 2 punts.
  
d) Coneixement d'altres idiomes de la UE, fins a 2 punts.
  
e) Coneixements d'informàtica, fins a 2 punts.
  
f) Altres mèrits:
  
- Una altra llicenciatura, 1 punt.
  
- Diploma d'estudis avançats o suficiència investigadora, 0,5 punts.
  
- Tesi doctoral, 2 punts.
  
- Publicacions, fins a 1 punt.
  
- Docència, fins a 1 punt.
  
3. La documentació exigida o al·legada per les persones sol·licitants es presentarà per mitjà d'original o fotocòpia compulsada.
  
Quarta. Sol·licituds
  
1. Els/as sol·licitants de les beques hauran de presentar una instància dirigida a la presidenta de les Corts Valencianes en el Registre General de les Corts Valencianes, c/ Llibertat, 10 de València, o en la forma establida en l'article 38.4 de la Llei de Règim Jurídic de les Administracions Públiques i del Procediment Administratiu Comú, segons el model annex, acompanyada d'una fotocòpia del DNI, el currículum vitae, segons model annex a estes bases, fotocòpia de l'expedient i de la documentació que acredite de manera fefaent les condicions a què es referix la base anterior.
  
2. El termini de presentació de sol·licituds serà de 15 dies hàbils, computables des de la publicació de les presents bases en el DOGV i en el BOCV.
  
Cinquena. Procediment de selecció
  
1. La Comissió de Selecció estarà constituïda per:
  
- Antonio Moreno Carrasco, vicepresident segon de les Corts Valencianes.
  
- Juan Manuel Cabot Saval, secretari primer de les Corts Valencianes.
  
- Enrique Soriano Hernández, lletrat de les Corts Valencianes.
  
- Frederic Sòria Rosaleny, arxiver'bibliotecari documentalista.
  
- Asunción Cabedo Ploren, cap de Secció del Departament de Gestió de Personal, que actuarà com a secretària, amb veu.
  
2. Abans dels vint dies següents a la finalització del termini de presentació de sol·licituds, la Comissió es reunirà per a examinar-les i, posteriorment, elevar la proposta d'adjudicació a la Mesa de les Corts.
  
3. La convocatòria de les beques podrà declarar-se deserta.
  
4. La selecció constarà de dos fases: es portarà a terme una primera fase, de revisió i baremació per part de la Comissió dels mèrits al·legats, de conformitat amb la base 3ª, entenent-se que han superat esta fase aquells/as aspirants que obtinguen una qualificació igual o superior a 7 punts.
  
Dits aspirants podran ser convocats a una segona fase per a la realització d'una entrevista, així com d'aquelles proves que es consideren pertinents per a determinar el nivell de coneixements, experiència teoricopràctica o idoneïtat dels candidats.
  
 La segona fase es puntuarà de 0 a 10 punts.
  
5. Resultaran adjudicataris de les beques els/as quatre aspirants que obtinguen major puntuació, una vegada realitzada la suma aritmètica de les dos puntuacions citades.
  
6. Es constituirà una bossa de reserva amb els/les aspirants a les beques que havent superat la selecció no en resulten adjudicataris/àries. La provisió de les beques vacants que puguen produir-se per renúncia de l'adjudicatari/a o suspensió o revocació de la Mesa de les Corts Valencianes es realitzarà per mitjà de la dita bossa de reserva de forma automàtica, per resolució de la Presidència de les Corts Valencianes.
  
 La bossa de reserva es mantindrà fins a la finalització de les beques.
  
Sisena. Obligacions del becari/ària
  
1. El becari/ària una vegada accepte la beca adquirix els següents compromisos:
  
a) Presentar certificat que acredite que no patix malaltia o defecte físic que impedisca la prestació dels estudis i treballs que comporta l'acceptació de la beca.
  
b) Presentar declaració jurada de no tindre cap relació laboral.
  
c) Complir les bases de la convocatòria i la resta de normes que resulten d'aplicació com a conseqüència d'esta.
  
2. Començar el gaudi de la beca el dia que s'assenyale.
  
3. El becari/ària portarà a terme les activitats de formació teoricopràctica que se li determinen en el Servici d'Estudis, Documentació i Biblioteca de les Corts Valencianes, en les condicions de lloc i temps que se li indiquen.
  
4. Els treballs realitzats seran de propietat de les Corts Valencianes, i no podran ser utilitzats per els/les autors/as sense la corresponent autorització.
  
5. Així mateix, els becaris hauran d'observar absoluta discreció sobre els documents o informacions que pogueren conéixer en la institució i que no s'hagen fet públics sota cap forma.
  
6. Les Corts Valencianes es reserven el dret de suspendre, o, si és procedent, revocar el gaudi de la beca, en el cas que el becari/ària no realitzara els treballs per a la seua formació pràctica en condicions satisfactòries, quan deixaren de reunir-se els requisits que es van exigir o quan s'incompliren, sense causa que el justifique, les condicions establides en la present convocatòria.
  
7. L'incompliment per el/la becari/ària de les seues obligacions podrà donar lloc a la privació de la beca pel temps que quedara pendent, sense perjuí de les responsabilitats que resulten exigibles.
  
Setena. Justificació del compliment de la finalitat de la beca
  
1. El lletrat major de les Corts Valencianes, al final del termini fixat per a la terminació de l'acció formativa o, en cas de renúncia, en el moment de presentar-la, expedirà el corresponent certificat, a la vista dels següents documents:
  
a) Informe elaborat pel bibliotecari/a o documentalista a qui se li encomane el seguiment dels becaris, que expressament es faça constar que s'ha complit el programa inicialment projectat i que s'han aconseguit els objectius previstos.
  
b) Memòria detallada de les activitats realitzades, subscrita pel becari, en la que s'especificarà el programa desenrotllat i els objectius aconseguits.
  
Contra el present acord que no esgota la via administrativa, les persones interessades podran interposar recurs ordinari davant de la Mesa de les Corts Valencianes, en el termini d'un mes a partir del dia següent a la publicació d'este acord en el Butlletí Oficial de les Corts Valencianes i en el Diari Oficial de la Generalitat Valenciana, de conformitat amb el que establix l'article 114 i següents de la Llei de Règim Jurídic de les Administracions Públiques i del Procediment Administratiu Comú.
  
València, 21 de març de 2003.- La presidenta: Marcela Miró Pérez.
  
ANNEX
  
Model de sol·licitud
  
(No empleneu els requadres de la dreta)
  
Convocatòria de quatre beques per a la formació en biblioteconomia i documentació en les Corts Valencianes 1/2003
  
Acord de la Mesa de les Corts Valencianes 3236/V, de 21 de març, de 2003.
  
Currículum vitae del sol·licitant
  
1. Cognoms i nom...
  
2. Adreça...
  
3. Telèfon de contacte...
  
4. Llicenciatura en... Universitat de... Any...
  
5. Diplomatura en Biblioteconomia i documentació. Any...
  
Universitat de.... Any....
  
6. Estudiant de
  
7. Expedient acadèmic (expressar el nombre d'assignatures en la diplomatura o les llicenciatures aportades com a mèrits, o les cursades fins al moment en el cas dels estudiants no titulats, amb la qualificació d'aprovat, notable, excel·lent o matrícula d'honor).
  
a) Nombre d'aprovats o aptes
  
b) Nombre de notables
  
c) Nombre d'excel·lents
  
d) Nombre de matrícules d'honor
  
Nombre total de matèries en la diplomatura o llicenciatura/s...
  
8. Cursos en matèria de biblioteca i documentació (s'indicaran en este apartat només aquells estudis efectuats fora dels corresponents a la diplomatura i/o la llicenciatura):
  
Descripció del curs Nombre d'hores
  
a)
  
b)
  
c)
  
d)
  
e)
  
f)
  
g)
  
h)
  
9. Coneixement de valencià (anotar el nivell màxim de certificats de la Junta Qualificadora de Coneixements de Valencià: oral, elemental, mitjà o superior).
  
10. Coneixement d'altres idiomes de la UE:
  
Idioma Nivell màxim aprovat en Escola Oficial
  
a)
  
b)
  
c)
  
11. Coneixements d'informàtica
  
Curs...
  
Núm. hores...
  
12. Altres mèrits:
  
a) Una altra llicenciatura
  
b) Diploma d'Estudis Avançats o Suficiència Investigadora:
  
c) Tesi doctoral
  
d) Publicacions
  
Títol...Núm. p.....
  
e) Docència (cursos o seminaris impartits):
  
El/la sotasignada declara que totes les dades ressenyades són correctes i s'han acreditat documentalment.
  
En \_\_\_\_\_\_\_\_\_\_\_\_\_\_, a \_\_\_\_\_\_\_\_ de \_\_\_\_\_\_\_\_\_\_\_\_\_\_\_\_\_\_\_\_\_ de 2003
  
Firma del/de la sol·licitants